'n Kosbare snoer met tien woorde is weg - Dis Ekke
'n Kosbare snoer met tien woorde is weg
Posted by HesterLeyNel on 2019-07-04 38 Comments
Ek het so 'n ou simpel verkouetjie saamgebring daar uit die regte wêreld waar ek woon. Daarom gaan ek nie vandag buite rondloop nie. Nou sit en snoer ek maar woorde hier hoog en droog in Frannie se toring. Ons twee hou die pad dop om te sien of Silver kom kuier vir die naweek.
Frannie spring op en af soos 'n bakvissie elke keer as sy 'n motorfiets hoor brul, maar dis VirgoC en Padda wat hier onder in die straat verby is. Hulle sal seker ook nou-nou hier in die toring opdaag, want hulle weet Woordnoot het van die Oom se sjampanje vasgelê om die nuwe intrekkers te verwelkom en hulle sal wil kom help drink. Una is alreeds hier en ek dink sy het klaar 'n glasie of wat agter die blad, want sy weet te verklaar dat sy 'n nuwe inwoner is en dring daarop aan dat ons haar Engela noem.
Die uitsig hier bo uit die toring is asemrowend. Ek kan die hele dorp sien, selfs tot daar by Trommeltjies se visdam waar die vierpotiges hulle dors les en sommer hulleself tuisgemaak het in die skaduwee. Ek wonder of Toortsie weet dat hulle haar laslappiestrooikussings geleen het om onder die boom oop te gooi. Ek sê liewer niks. Porkie sal darem seker toe sien dat hulle hulself gedra. Scrapydo2 se uiltjie het die wêreld se wysheid in pag.
Ek is amper seker Vuurvliegie het vir Lorenzo gevra om 'n ogie te hou oor die diere terwyl die Towerinne kuier, maar hy is Missing In Action. Ek kan hom nêrens sien nie. Net toe stamp Perdebytjie aan my en beduie ek moet deur haar kamera se lang lens kyk. Daar doer in die verte op die rivieroewer staan Lorenzo met Lelik aan die leiband. O, nee wag, nie Lelik nie – wat is sy naam nou weer? – Danie. Is dit Danie? Danie is nuut hier en moet op die leiband bly totdat ons seker is hy gaan nie verdwaal nie.
Lorenzo hou vir Christa dop waar sy rondkerjakker op haar speedboat. So intens is sy konsentrasie dat ek bevrees is sy oë gaan uit hulle kaste spring. Is dit nou oor die boot of die boot se ewe mooi baas … ? Ek het gesien hulle twee het gisteraand so lekker langarm gedans. Wonder wat gaan Camilla hiervan dink.
Ek dink Bondelsgedagtes het so pas gearriveer. Daai bekkige papegaai, Pasella, se stemmetjie kan jy oral herken. Nou wag ons net vir Seegogga en Hier Blok Ek. En vir Silver natuurlik. Vanaand gaan Rebusfontein weer uit sy nate klim.
Hester….die klomp gaan jou verpes. Ons sal maar sien as ons aan die einde die woorde plaas. Kostelik, bwahaha. Hier kan ek nou aanhaak en my storie vertel. Bwahaha👍📚✏😂
Ek is bly jou hou daarvan. Ek was vasberade om vandag eerste te wees 🤣
Uitstekend! Sjoe! Rebusfontein, hier kom ons! Vanaand kuier ons in Frannie se toring! Yessss
Met genoeg sjampanje om die rondte te doen!
En waarheen het die leidrade nou verdwyn? Huh?
Nee, die leidrade is mos daar by Vuurvliegie – hoekom soek jy dit nou by my? Ek het só gedog: ek sal nou eers my woorde toehou en kyk wat sit julle in. As ek dan nou 'n fout gemaak het, kan ek dit dan eers gou gaan regmaak en meer punte verdien vir my opstel. Sien Juffrou nou?
Ek verstaan ja
Awww, ek's so bly julle kuier vanaand hier by my! Gee aan daai alkoholiese verversings dat ek enige gedagte aan Silver kan verdrink….
Ek is seker hy sal opdaag, maar ons is hier om jou te ondersteun, indien nodig.
Dankie, Hester – wat sou ek sonder die Towerinne aangevang het?
Aangesien ek dan nou glo al ń paar keer na mekaar dors was, sal ek nie veel sê nie… Ek wonder steeds wie is Engela.
Ek het in my blog oor my mooi tuin gepraat….en toe kom Engela daar aan in jou ple en sê sy is 'n nuwe intrekker….ek weet nie of sy real is en dalk deur Broodina gestuur is om te kom spioeneer nie, maar sy is 'n kick-ass girl en ek hoop sy bly!
Vra sy nou so ewe vir my. Jy het jouself herdoop tot Engela – gaan kyk daar op Woordnoot se blog onder die comments https://woordennoot.wordpress.com/2019/06/26/rebusfontein-kennnismaking/#comment-2611
WoordNoot sê dis dalk alles Broodina se skuld… Of dalk is Engela my muse wat rondloop… Of my alter-ego as ek te vervelig vir myself raak… Ek voel effe nou soos Dorie…
Dorie? Wie's Dorie?
Die animasie storie Finding Nemo se Dorie wat aan vergeetsiekte lei?
O daai Dorie. Gehoor van, maar ek kyk mos nie tv-programme nie; sulke dinge gaan by my verby, veral omdat my kleinkind baie ver woon.
Dalk moet my nuwe naam Dorie wees. Dorie en Danie.
En sal Danie nou liewer vir my luister of vir haar…
Ons sal moet wag en sien …
Opwindend, Engela? mmmm wonder of dit die Engela is wat my eerste plek in die resies weggeraap het. Ek was reg om as wenner van sportdag aangekondig te word toe hol sy net so n tree voor my en gryp die beker uit die hoof se hande en hardloop verder. Lekker man, dit gaan n fees wees.
Bwahaha. So, Una was toe al 'n dame wat vinnig 'n uitweg kon uitdink.
Hehe, lyk nie of Una dit onthou nie. Sal beslis iets moet bedink.
Ek neem nie hierdie keer deel nie… Rebusfontein het my getraumatiseer. Ek hou ook nie van die naam ENGELA nie!!! Lekker skrywe Hester.
Watter trauma het jou so diep getref? Vertel.
Camilla was mos alweer daar, of het jy vergeet….
Ja jy is reg Vuurvliegie. Ek het tyd nodig om te herstel na Camilla uit haar kassie geklim het. Sy lol met my hart. 😣
Ag nee man, dis nie jou hart nie, dis net 'n beroering van die hormone.
Ok…. my hormone is op hol…. of deurmekaar 😕😩😡😠😨
Nou vloei die adrenalien. Die skryflus sal spoedig terugkeer.
Neee …, maar ek het nie juis vir Camilla as 'n trauma beskou nie – sy is meer soos 'n ligte briesie op 'n vrekwarm dag.